Па-чацвёртае, баявыя загады войскам Беларускага і Украінскага франтоў у верасні 1939 года сведчаць, што перад імі ставілася задача не вызваліць беларускае і ўкраінскае насельніцтва (для гэтага дастаткова было выцесніць польскія часткі), а разграміць польскае войска і ліквідаваць органы ўлады польскай дзяржавы. Больш за тое, было загадана адрэзаць шляхі адступлення польскім войскам у нейтральныя краіны!